Så er dagen endelig kommet, hvor japanske Kousuke Tobe lander i Danmark takket være en indsamling blandt AGF fansene her på Morethanaclub.dk

Kousuke Tobe, Japans ubetinget største AGF fan, har længe drømt om at følge hans favorit hold live fra stadionet, og det har AGFs fantastiske fans givet ham muligheden for.

Tidligere på året lykkedes det AGF fans via Morethanaclub.dk, at indsamle lidt over 12.000 kr. Det var dog ikke kun AGFs fans, der synes godt om historien, således kom der også hele 1.000 kr. ind i sidste øjeblik fra en person der kaldte sig AC Horsens fan.

Kousuke Tobe lander i Kastrup Lufthavn omkring 21.15 i aften, hvorefter turen formentlig går direkte til hotellet og en overnatning.

I morgen skal en lille togrejse med DSB overståes, inden han sætter fødderne i Aarhus, hvor AGF har sørget for, at deres partner Comwell har stillet et hotelværelse til rådighed for ham i perioden 28. april – 1. maj.

Den 1. maj rykker Tobe tilbage mod København, hvor den skal stå på turist indtil han flyver tilbage til Japan igen d. 3. maj.

Planen for Kousuke Tobe i Aarhus:

Der er langsomt kommet en del planer for Tobe under hans ophold i Aarhus, hvor det hele pt. er sat til fredag d. 29. hvor der også er kamp.

Ca. kl. 11.00 vil han gæste Radio Go FM, hvor det endnu er usikkert om det bliver live, eller om interviewet skal optages, så det bliver sendt senere på dagen.

Kl. 16.00 vil Tobe få en rundvisning på AGF Stadion, hvor alt fra tribunerne til VIP og omklædningsrummene skal ses. Her i omklædningsrummet har AGF en speciel trøje, som Tobe skal overraskes med.

Kl. 17:50 skal Tobe på direkte TV, da TV3 Sport vil lave et sidelinie interview med ham, blot 10 minutter før kampen sparkes igang. Her arbejder TV3 Sport på en overraskelse, men hvad det er, kan vi ikke fortælle mere om, hvis det ikke skulle kunne lade sig gøre.

Kl. 18:00 fløjtes kampen igang. I øjeblikket er der stadig lidt tvivl om, hvor Kousuke skal opholde sig, men det forventes umiddelbart at første halvleg bliver på A/VIP, mens 2. halvleg bliver sammen med de fantastisk fans, der har været med til at give ham oplevelsen. (Dette er ikke på plads endnu, og det kan let blive hele kampen hos fansene. Der arbejdes også på, at han kan få lov at komme ind på banen, i andre bedes dog blive ude denne gang 😉

Der er stadig plads til flere ting i programmet. TV2 Østjylland overvejer at følge Tobe hele dagen fredag d. 29. så de kan lave et indslag omkring hans oplevelse.

AGF TV vil ligeledes lave et interview med Tobe.

Kosouke Tobe er blevet gjort opmærksom på den store interesse for ham, og han synes det er “AWESOME!”, citat slut.

Spørgsmål, ideer eller andet til Tobe, så smid dem endelig i kommentarfeltet.

Økonomi:

Ud af de indsamlede 12.500 kr. Er der pt. blevet brugt 5430 kr. på Flybilletter + gebyr.

Samt 570 kr. på den første hotelovernatning i København. Der resterer 6527 kr. Der vil blive brugt penge på Togbilletter, samt to yderligere overnatninger i København fra d. 1. til d. 3. Ligesom der også vil gå penge til lidt oplevelser i form af entre eks. til Aros m.m.

Det forventes dog, at der stadig vil være et pænt beløb at sende til TIFO-gruppen, når Kousuke Tobe igen forlader landet.